**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  4 – 12 – 2024

 **ΑΜΑΡΟΥΣΙΟΥ Αρ. Πρ.:** 2

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς: Δ/νση Π. Ε. Δυτικής Αττικής**

 **Κοινοποίηση: ΥΠΑΙΘΑ, Σύλλογο Εκπ/κών Π. Ε. Δυτ. Αττικής «Κ. Βάρναλης», Σύλλογο Εκπ/κών Π. Ε. Δυτ. Αττικής «Ηρώ Κωνσταντοπούλου», Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Καταγγελία για κλήσεις σε πειθαρχικά σε συναδέλφους/ισσες απεργούς στην Δυτική Αττική**

**Συμπαραστεκόμαστε στους/στις συναδέλφους/ισσες απεργούς!**

**Το ΥΠΑΙΘΑ και η διευθύντρια εκπαίδευσης κ. Κολιοπούλου αντί να ασχοληθούν με την τραγική κατάσταση στα σχολεία της Δυτικής Αττικής,** με τα κενά να παραμένουν εκρηκτικά, με πρωινά τμήματα ακόμη να μην έχουν δάσκαλο/-α και εκατοντάδες παιδιά να κινδυνεύουν να χάσουν τη χρονιά τους από τις ελλείψεις εκπαιδευτικών, ΕΕΠ-ΕΒΠ και νοσηλευτών, **στέλνουν πειθαρχικά, αρχικά σε 5 απεργούς εκπαιδευτικούς που είναι αποσπασμένες/-οι στην Δ΄ Αθήνας, στη Θεσσαλονίκη, τα Χανιά, τη Βοιωτία και τη Λάρισα και την Πέμπτη 28/12 σε ακόμη 7 εκπαιδευτικούς. Η Διευθύντρια Εκπαίδευσης μάλιστα στην τελευταία κινητοποίηση του Συλλόγου Εκπ/κών Π. Ε. «Ηρώ Κωνσταντοπούλου» δήλωσε ότι θα προχωρήσει σε πειθαρχικές διώξεις όλων των απεργών εκπαιδευτικών**, συμπληρώνοντας μια πρωτοφανή στα μεταπολιτευτικά χρόνια θύελλα πειθαρχικών σε εκπαιδευτικούς σε ολόκληρη τη χώρα.

**Διώκουν αυτούς/-ες που στηρίζουν τα σχολεία και συμμετέχουν στην νόμιμα προκηρυγμένη απεργία – αποχή από την ατομική αξιολόγηση που κήρυξε η ολομέλεια προέδρων της ΔΟΕ στις 1/4/2024 και που επικύρωσε η 93η Γενική Συνέλευση της Δ.Ο.Ε.!**

Η παραπομπή από μόνη της είναι **παράνομη** καθώς οι εκπαιδευτικοί συμμετέχουμε, κάθε φορά, στη **νόμιμη απεργία – αποχή που είχε προκηρυχθεί από τη ΔΟΕ στην ολομέλεια προέδρων τον Απρίλη και επιβεβαιώθηκε και στη Γ. Σ. του κλάδου και ουδέποτε έχει προσβληθεί δικαστικά!** Η παραπομπή είναι επίσης **ευθέως αντισυνταγματική καθώς το δικαίωμα στην απεργία προστατεύεται από το Σύνταγμα. Επιπλέον, διοικητικά όργανα τα οποία απειλούν με ποινές εις βάρος απεργών υπαλλήλων υπέχουν πειθαρχικές και ποινικές ευθύνες.**

**Χαιρετίζουμε τις/τους διωκόμενες/-ους αγωνιστ(ρι)ές συναδέλφισσες/-ους μας που δίνουν τον αγώνα για την προάσπιση της παιδαγωγικής ελευθερίας και του δημόσιου και δωρεάν σχολείου!**

**ΘΑ ΕΙΜΑΣΤΕ ΣΤΟ ΠΛΕΥΡΟ ΤΟΥΣ!**

Το ΥΠΑΙΘΑ και τα στελέχη του αποκαλύπτουν με τις πρακτικές τους την αλήθεια: **Αδυνατούν χωρίς καταναγκασμό και εκβιασμό να εφαρμόσουν την πολιτική τους. Κυβέρνηση και ΥΠΑΙΘ βλέποντας πως οι αγωνιστικές διαθέσεις των εκπαιδευτικών δεν κάμπτονται** αλλά συνεχίζουν στις μαζικές διαδικασίες τους **απαντά με την κλιμάκωση της τρομοκρατίας.** Δεν έχει άλλο δρόμο **μετά και το «χαστούκι» του διοικητικού εφετείου που αποφάσισε πως με το κλείσιμο τις διετίας οι νεοδιόριστοι/-ες πρέπει να μονιμοποιούνται καταρρίπτοντας τον εκβιασμό σύνδεσης της μονιμοποίησης με την αξιολόγηση.**

Το δηλώνουμε ξεκάθαρα για μια ακόμη φορά:

**Οι διώξεις ΔΕΝ θα περάσουν. Κάτω τα χέρια της κυβέρνησης, του ΥΠΑΙΘΑ και της διεύθυνσης από τους/τις απεργούς!**

**Με όλα τα μέσα θα υπερασπιστούμε την περήφανη επιλογή μας να δώσουμε την ιστορική αυτή μάχη της αξιολόγησης κόντρα στις απειλές, τις διώξεις και τους εκβιασμούς! Γιατί διαλέξαμε πλευρά!** Γιατί διαλέγουμε το δημόσιο σχολείο των όλων και των ίσων! Την κοινωνία όπου θα ανθίζει το φως, οι ελευθερίες και η δημοκρατία! Την κοινωνία όπου όλα τα παιδιά θα έχουν ίσα δικαιώματα στη ζωή, στη μόρφωση, στον πολιτισμό και την αξιοπρέπεια! Το δικαίωμα να γνωρίζουν πως το μέλλον που κάποιοι αποφάσισαν να επιβάλλουν για τις ζωές μας, αλλάζει.. και αλλάζει με συλλογικό αγώνα, αλληλεγγύη και όραμα!

**Κάτω τα χέρια από τις/τους απεργούς!**

